Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 890/13/8811	Trebišov, 7.3.2014
EEČ : 2-69-133-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec XXXXX, si neplnil súdom uloženú vyživovaciu povinnosť, ktorá mu vyplýva zo zákona o rodine a zároveň ktorá mu bola uložená rozsudkom Okresného súdu v Trebišove pod č. 16P/222/2012, ktorý nadobudol právoplatnosť dňa 12.12.2012, a to v mieste bydliska, ako aj inde prispievať na výživu XXXXX sumou zodpovedajúcou 30% sumy životného minima na jedno nezaopatrené neplnoleté dieťa mesačne, vždy vopred do 15. dňa v mesiaci k rukám XXXXX, ktorá má maloletú XXXXX zverenú do náhradnej osobnej starostlivosti na základe rozsudku Okresného súdu v Trebišove pod č. 16P/222/2012, čo si neplnil od mesiaca august 2013 až doposiaľ, čím tak na bežnom výživnom  dlhuje sumou vo výške 162,78 €,

lebo zanikla trestnosť činu

Odôvodnenie:
	Uznesením policajného orgánu OO PZ XXXXX  pod sp. zn. ORP-1258/MI-TV-2013 zo dňa 20.11.2013 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za žalované obdobie vo výške 162,78 €, uhradil k rukám p. XXXXX dvoma peňažnými poštovými poukazmi vo výške spolu 162,78 €. 
	Uvedenú skutočnosť potvrdila vo svojej výpovedi dňa 24.01.2014 p. XXXXX, v ktorej uviedla, že dlh na bežnom výživnom za žalované obdobie považuje zo strany otca dieťaťa za uhradený.

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka